*Číslo: FNsP FDR/RVO/87/2022/4430*

*Banská Bystrica, 28.01.2022*

**Opätovná výzva o prejavenie záujmu o dodávku elektrickej energie a zemného plynu**

## Verejný obstarávateľ Fakultná nemocnica s poliklinikou F. D. Roosevelta Banská Bystrica zisťuje záujem hospodárskych subjektov o účasť na priamom rokovacom konaní (ďalej PRK) na predmet zákazky „dodávka elektrickej energie a zemného plynu“ vrátane komplexných služieb spojených s bezpečnou stabilnou a komplexnou dodávkou energií, to znamená vrátane distribúcie a prepravy energií do odberných miest verejného obstarávateľa, t.j. objektov Fakultnej nemocnici s poliklinikou F.D. Roosevelta Banská Bystrica, vrátane ostatných regulovaných služieb a prevzatie zodpovednosti za odchýlku, a to v kvalite zodpovedajúcej technickým podmienkam prevádzkovateľa distribučnej siete za dodržania platných právnych predpisov SR, technických podmienok a prevádzkového poriadku prevádzkovateľa distribučnej siete.

V predchádzajúcej verejnej súťaži žiadny hospodársky subjekt nepredložil ponuku a pôvodné podmienky zadávania zákazky sa podstatne nemenia.

Pre zorientovanie hospodárskych subjektov uvádzame predpokladané množstvá jednotlivých obstarávaných komodít:

Časť 1 predmetu zákazky - Dodávka elektrickej energie

Predpokladaný rozsah zákazky: **3 269 MWh na 4 mesiace**

Časť 2 predmetu zákazky - Dodávka zemného plynu

Predpokladaný rozsah zákazky: **8 748 MWh na 4 mesiace**

Predbežný termín uskutočnenia PRK je stanovený na **03.02.2022.**

Výzva na PRK bude zaslaná len subjektom, ktorí oznámia svoj záujem o účasť PRK verejnému obstarávateľovi v termíne **do 31.01.2022 do 13.00 hod.** na mailovú adresu lbobrova@nspbb.sk; alebo awagnerova@nspbb.sk

**Predmetom PRK bude cena.**

**Priame rokovacie konanie prebehne prostredníctvom softvéru na elektronizáciu zadávania verejných zákaziek na doméne** [**https://josephine.proebiz.com**](https://josephine.proebiz.com)**.**

###

### Komunikácia medzi verejným obstarávateľom záujemcami a uchádzačmi

* + Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	+ Verejný obstarávateľ bude pri komunikácii s uchádzačmi resp. záujemcami postupovať v zmysle § 20 ZoVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi počas celého procesu verejného obstarávania.
	+ JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
	+ Na bezproblémové používanie systému JOSEPHINE je nutné používať jeden z podporovaných internetových prehliadačov:
		- Microsoft Internet Explorer verzia 11.0 a vyššia,
		- Mozilla Firefox verzia 13.0 a vyššia alebo
		- Google Chrome
		- Microsoft Edge.
	+ Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	+ Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.
	+ Ak je odosielateľom informácie záujemca, resp. uchádzač, tak po prihlásení do systému JOSEPHINE a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	+ Verejný obstarávateľ odporúča záujemcom, aby si pozorne prečítali zverejnený manuál JOSEPHINE – skrátený návod Účastník, v ktorom sa dozvedia všetky podstatné informácie pre prácu so systémom JOSEPHINE. Manuál sa nachádza na základnej stránke josephine.proebiz.com vpravo hore.
	+ Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k ÚVO je riešené v zmysle §170 ods. 8 b) ZoVO.
	+ Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
	+ Predkladanie ponúk je umožnené iba autentifikovaným uchádzačom. Autentifikáciu je možné urobiť týmito spôsobmi
1. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
2. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
3. vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
4. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.
	* počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. **Lehota na tento úkon sú obvykle 4 pracovné dni (v rámci Európskej únie) a je potrebné s touto lehotou počítať pri vkladaní ponuky.** O odoslaní listovej zásielky je uchádzač informovaný e-mailom.

Príloha č. 1- Identifikačné údaje uchádzača

Príloha č. 1

**Identifikačné údaje uchádzača**

|  |  |
| --- | --- |
| Obchodné meno alebo názov uchádzača(*úplné oficiálne obchodné meno alebo názov uchádzača*) |  |
|  |  |
| Sídlo alebo miesto podnikania uchádzača(*úplná adresa sídla alebo miesta podnikania uchádzača*) |  |
|  |  |
| IČO |  |
| DIČ |  |
| IČ DPH |  |
|  |  |
| Právna forma |  |
| Uchádzač ja malý, stredný podnik (*áno/nie*) |  |
| Zápis uchádzača v Obchodnom registri*(označenie OR alebo inej evidencie, do ktorej je uchádzač zapísaný podľa právneho poriadku štátu, ktorým sa spravuje, a číslo zápisu alebo údaj o zápise do tohto registra alebo evidencie)* |  |
| Štát *(názov štátu, podľa právneho poriadku ktorého bol uchádzač založený*) |  |
|  |  |
| Meno a priezvisko štatutárneho zástupcu (*štatutárnych zástupcov*) uchádzača |  |
|  |  |
| Bankové spojenie *(názov, adresa a sídlo peňažného ústavu/banky)* |  |
| Číslo bankového účtu |  |
|  |  |
| Kontaktná osoba: - meno a priezvisko kontaktnej osoby  - telefónne číslo, číslo faxu - e-mail   |  |

V ............................................, dňa ............................ .....................................................................

 meno a priezvisko štatutárneho orgánu podpis a pečiatka